ולנטין מוסקבין

ולנטין ארטורוביץ' מוסקבין (באוקראינית: Валентин Артурович Москвін) (נולד ב 8 בינואר 1968 באיוונו-פרנקיבסק) הוא כדורגלן עבר אוקראיני ששיחק בעמדת החלוץ. כיום מאמן קבוצות נוער וקבוצות חובבים באוקראינה.

ביוגרפיה
מוסקבין גדל במחלקת הנוער של מועדון הכדורגל ספרטק איוונו-פרנקיבסק. בשנת 1985, בהיותו בן 17, עלה לסגל הקבוצה הבוגרת של המועדון (ששיחקה אז בליגה הסובייטית השנייה). לאחר שלוש שנים עבר לקבוצת הצמרת האוקראינית דניפרו דנפרופטרובסק. מוסקבין שיחק בשורות דניפרו (במצטבר) שבע שנים. בעונת 1993-94 שיחק מוסקבין בישראל בקבוצת הפועל כפר סבא. ובתום העונה חזר לשחק בדניפרו.

בשנת 1996 עזב את דניפרו סופית, וחתם לעונה אחת בקבוצת קריוובאס קריבי ריג. בסוף 1997 הוזמן לשחק בקבוצת טיסמניצה שהפכה מקבוצת חובבים לקבוצה מקצוענית ושיחקה בליגה האוקראינית השנייה. מוסקבין שותף בכמה משחקים, אך נאלץ לפרוש ממשחק פעיל בשל פציעה.

מוסקבין זומן כמה פעמים לסגל נבחרת אוקראינה, אך שותף במשחק אחד בלבד - משחק ידידות מול נבחרת בלארוס בשנת 1992.

לאחר פרישתו ממשחק פעיל פנה מוסקבין אל קריירת האימון, וכיום הוא מאמן קבוצות נוער וחובבים במערב אוקראינה.

קישורים חיצוניים

חלוצי כדורגל סובייטים
כדורגלנים סובייטים
חלוצי כדורגל אוקראינים
כדורגלנים אוקראינים
כדורגלני נבחרת אוקראינה
כדורגלני דניפרו
כדורגלני הפועל כפר סבא
כדורגלני קריוובאס קריבי ריג
כדורגלנים זרים בישראל
אוקראינים שנולדו ב-1968